CELEX: 62014CN0379
Language: da
Date: 2014-08-07 00:00:00
Title: Sag C-379/14: Anmodning om præjudiciel afgørelse indgivet af Gerechtshof Den Haag (Nederlandene) den 7. august 2014 — TOP Logistics BV, Van Caem International BV mod Bacardi & Co. Ltd, Bacardi International Ltd

3.11.2014   
            
            
               DA
            
            
               Den Europæiske Unions Tidende
            
            
               C 388/2
            
         Anmodning om præjudiciel afgørelse indgivet af Gerechtshof Den Haag (Nederlandene) den 7. august 2014 — TOP Logistics BV, Van Caem International BV mod Bacardi & Co. Ltd, Bacardi International Ltd
   (Sag C-379/14)
   2014/C 388/02
   Processprog: nederlandsk
   
      Den forelæggende ret
   
   Gerechtshof Den Haag
   
      Parter i hovedsagen
   
   
      Sagsøgere: TOP Logistics BV og Van Caem International BV
   
      Sagsøgte: Bacardi & Co. Ltd og Bacardi International Ltd
   
      Præjudicielle spørgsmål
   
   
               1)
            
            
               Skal varer, der har deres oprindelse uden for EØS, og som under omstændigheder som i denne sag, efter at de (med eller uden samtykke fra varemærkets indehaver) er blevet ført ind på EØS’ område, i en EU-medlemsstat er blevet henført under ordningen med ekstern EU-forsendelse eller ordningen med toldoplag [for begge ordningers vedkommende som omhandlet i EF-toldkodeksen: forordning (EØF) nr. 2913/92 (1) (den gamle) og forordning (EF) nr. 450/2008 (2)] og dernæst henført under en ordning med suspension af punktafgifter, betragtes som importeret som omhandlet i artikel 5, stk. 3, litra c), i direktiv 89/104/EØF (3) (nu direktiv 2008/95/EF (4)), således at der er tale om »erhvervsmæssig brug« af mærket, som varemærkerettighedens indehaver kan forbyde i henhold til dette direktivs artikel 5, stk. 1?
            
         
               2)
            
            
               Såfremt spørgsmål 1 besvares bekræftende, forholder det sig under omstændigheder som i denne sag da således, at den omstændighed, at sådanne varers (der er henført under en ordning med suspension af punktafgifter) blotte tilstedeværelse i en medlemsstat, ikke i sig selv kan krænke varemærket eller dettes funktioner, hvorfor varemærkerettighedens indehaver, der påberåber den pågældende medlemsstats varemærkeret, ikke kan modsætte sig deres tilstedeværelse?
            
         
      (1)  Rådets forordning af 12.10.1992 om indførelse af en EF-toldkodeks (EFT L 302, s. 1).
   
      (2)  Europa-Parlamentets og Rådets forordning af 23.4.2008 om EF-toldkodeksen (moderniseret toldkodeks) (EUT L 145, s. 1).
   
      (3)  Rådets første direktiv af 21.12.1988 om indbyrdes tilnærmelse af medlemsstaternes lovgivning om varemærker (EFT L 40, s. 1).
   
      (4)  Europa-Parlamentets og Rådets direktiv af 22.10.2008 om indbyrdes tilnærmelse af medlemsstaternes lovgivning om varemærker (kodificeret udgave) (EUT L 299, s. 25).